Oficiālais Vēstnesis 140 E , 09/06/2005 Lpp. 0047 - 0048



P6_TA(2004)0002 Budžeta grozījuma Nr. 7/2004 projekts Eiropas Parlamenta Rezolūcija par 2004. finanšu gada Eiropas Savienības budžeta grozījuma Nr. 7/2004 projektu, III iedaļa — Komisija (11041/2004 — C6-0108/2004 — 2004/2039(BUD)) Eiropas Parlaments, - ņemot vērā EK līgumu, it īpašitā272. panta 4. punkta priekšpēdējo daļu, - ņemot vērā Euratom līgumu, it īpašitā177.pantu, - ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [1], it īpaši tās 37. un 38. pantu, - ņemot vērā 2004. finanšu gada Eiropas Kopienu vispārējo budžetu, ko galīgajā variantā pieņēma 2003. gada 18. decembrī [2] un pielāgoja atbilstoši Eiropas Savienības paplašināšanai [3], - ņemot vērā 1999. gada 6. maijā starp Eiropas Parlamentu, Padomi un Komisiju noslēgto Iestāžu nolīgumu par budžeta disciplīnu un budžeta procedūras uzlabošanu [4], - ņemot vērā 2004. finanšu gada Eiropas Savienības budžeta provizoriskā grozījuma Nr. 7/2004 projektu, ar ko Komisija iepazīstināja 2004. gada 12. maijā (SEK(2004)0593), - ņemot vērā Eiropas Savienības 2004. finanšu gada budžeta grozījuma Nr. 7/2004 projektu, ko Padome izstrādāja 2004. gada 16.jūlijā (11041/2004 — C6-0108/2004), - ņemot vērā Reglamenta 69. pantu un IV pielikumu, - ņemot vērā Budžeta komitejas ziņojumu (A6-0004/2004), A. tā kā budžeta grozījuma Nr. 7/2004 projekta mērķis ir iekļaut 2004. gada budžetā 2003. gada budžeta izpildes pārpalikumu, kura summa ir EUR 5470 miljoni; B. tā kā pārpalikumu veido dažādas sastāvdaļas, no kurām svarīgākā ir izdevumu daļas EUR 4729 miljonu neiztērēšana; C. tā kā vislielākā atšķirība starp galīgo un sākotnējo budžetu 2003. gadā bija Struktūrfondos ar izdevumu bilances summu EUR 3134 miljoni; D. tā kā ir notikuši uzlabojumi līdzekļu pārņemšanā lauksaimniecības, Kohēzijas fonda, Eiropas komunikāciju tīklu, ārējo darījumu un pārvaldes jomā; E. tā kā iekšpolitikas jomās, gan vispārīgi, gan procentuālā izteiksmē ir pieaugusi līdzekļu apgūšana, bet par spīti tam EUR 159 miljoni ir palikuši pāri, 1. izsaka savu neapmierinātību ar papildu EUR 5470 miljonu pārpalikumu 2003. gada budžetā; 2. atgādina, ka papildus šai summai 2003. gada budžetu jau iepriekš samazināja par EUR 5000 miljoniem ar budžeta grozījumu Nr. 6/2003, kas sekoja būtiskai maksājumu pārvērtēšanai Strukturālajos fondos; atzīmē, ka tādēļ dalībvalstu iemaksas ES budžetā jau ir samazinātas šīs summas apmērā; norāda, ka tāpēc 2003. gada budžeta reālais pārpalikums līdzekļu neiztērēšanas dēļ ir gandrīz EUR 10500 miljoni; 3. izsaka dziļu nožēlu par faktu, ka līdz ar to pēdējo gadu pozitīvā attīstība — pārpalikums no EUR 15000 miljonu 2001.gadā ir samazinājies līdz EUR 7000 miljoniem 2002. gadā — ir beigusies; 4. ir nolēmis pieņemt Padomes budžeta grozījuma projektu, neizdarot nekādus grozījumus; 5. uzdod priekšsēdētājam nosūtīt šo rezolūciju Padomei un Komisijai. [1] OV L 248, 16.09.2002., 1. lpp. [2] OV L 53, 23.02.2004. [3] OV C 105, 30.04.2004., 9. lpp. [4] OV C 172, 18.06.1999., 1. lpp. Nolīgums grozīts ar Lēmumu 2003/429/EK (OV L 147, 14.06.2003., 25. lpp.). --------------------------------------------------